ADMINISTRACINĖS PASLAUGOS TEIKIMO APRAŠYMAS

DĖL LEIDIMŲ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS
IR JAIS PREKIAUTI IŠDAVIMO, DUBLIKATO IŠDAVIMO, PAPILDYMO, PATIKSLINIMO, GALIOJIMO SUSTABDYMO, GALIOJIMO SUSTABDYMO PANAIKINIMO ARBA GALIOJIMO PANAIKINIMO

Marijampolė

	Administracinės paslaugos pavadinimas
	Leidimo įvežti, įsigyti, laikyti, veisti pavojingus šunis ar jais prekiauti išdavimas, dublikato išdavimas, papildymas, patikslinimas, galiojimo sustabdymas, galiojimo sustabdymo panaikinimas arba galiojimo panaikinimas

	Administracinės paslaugos kodas
	01-03
PASA00008

	Administracinės paslaugos aprašymo versija ir jos sukūrimo data
	8 versija 
2026-01-

	Administracinės paslaugos gavėjo (asmens, siekiančio gauti paslaugą) tipas
	Gyventojai (visi Lietuvos piliečiai bei užsieniečiai, turintys teisę gyventi Lietuvoje);
Viešojo sektoriaus subjektai;
Verslo subjektai

	Funkcija, kurią vykdant teikiama administracinė paslauga
	savarankiškoji funkcija

	Administracinės paslaugos apibūdinimas
	Asmenys, norintys įvežti, įsigyti, laikyti, veisti pavojingus šunis ir jais prekiauti Marijampolės savivaldybės teritorijoje, privalo turėti savivaldybės, kurios teritorijoje nuolat gyvena (fizinis asmuo) arba laikys (juridinis asmuo, kita organizacija ar jų filialai) pavojingą šunį, administracijos direktoriaus nustatyta tvarka išduotą leidimą (toliau – leidimas). Pavojingas šuo – pavojingos veislės šuo, įrašytas į Pavojingų šunų veislių sąrašą, kurį tvirtina Valstybinės maisto ir veterinarijos tarnybos direktorius.
Leidimai neišduodami asmenims:
1. jaunesniems nei 18 metų;
2. įrašytiems į sveikatos priežiūros įstaigos įskaitą dėl alkoholizmo, narkomanijos ar psichinės ligos;
3. teistiems už tyčinius smurtinius nusikaltimus, jeigu teistumas neišnykęs arba nepanaikintas;
4. gyvenantiems kartu su asmenimis, nurodytais 2 ir 3 punktuose;
5.gyvenantiems daugiabučiuose namuose.
Paslauga apima: Leidimo įvežti, įsigyti, laikyti, veisti, dresuoti, laikyti pavojingus šunis ir jais prekiauti išdavimą, dublikato išdavimą, papildymą, patikslinimą, galiojimo sustabdymą, galiojimo sustabdymo panaikinimą, galiojimo panaikinimą.
A. Leidimo įvežti, įsigyti, laikyti, veisti, dresuoti, laikyti pavojingus šunis ir jais prekiauti išdavimas;
B. Leidimo galiojimas sustabdomas:
1. kai nustatomi teisės aktų, reglamentuojančių gyvūnų gerovės ir apsaugos bei pavojingų šunų įvežimo, įsigijimo, veisimo, prekybos, laikymo tvarkos, nustatytų reikalavimų pažeidimai;
2. mirus šuns savininkui, kol jo įpėdiniui bus išduotas leidimas laikyti pavojingą šunį.
C. Leidimo galiojimas panaikinamas, jeigu:
1. asmuo per nustatytą terminą nepašalina pažeidimų;
2. asmuo du kartus per vienerius metus pažeidė bent vieną šio aprašo reikalavimą;
3. buvo nustatyta, kad asmuo leidimui gauti pateikė klaidingus duomenis ar suklastotus dokumentus;
4. nugaišus šuniui.
Prašymas, užpildytas pagal nustatytą formą, gali būti teikiamas: raštu (tiesiogiai asmeniui ar jo atstovui atvykus į Marijampolės savivaldybės administraciją Marijampolė, J. Basanavičiaus a. 1, I aukštas, 3, 4 langelis, atsiuntus paštu ar per pasiuntinį, elektroniniais ryšiais paslauga@marijampole.lt ar paslaugos teikėjo elektroninio pašto adresu), jei yra galimybė identifikuoti pareiškėją arba prisijungus prie Elektroninių valdžios vartų (www.epaslaugos.lt).
Prašymas turi būti asmens pasirašytas. Jame turi būti nurodyta: asmens vardas, pavardė, gyvenamoji vieta (jeigu kreipiasi fizinis asmuo) arba pavadinimas, buveinės adresas (jeigu kreipiasi juridinis asmuo), duomenys ryšiui palaikyti ir aiškiai išdėstyta formoje nurodyta reikalaujama informacija.
Raštu parengtas ir elektroninėmis priemonėmis Savivaldybės administracijai atsiųstas prašymas turi būti pasirašytas kvalifikuotu elektroniniu parašu arba suformuotas elektroninėmis priemonėmis, kurios leidžia užtikrinti teksto vientisumą ir nepakeičiamumą. 
Atsakymas pateikiamas asmeniui prašyme nurodytu gauti būdu: atvykus į Savivaldybės administraciją, išsiunčiamas paštu, per. e. pristatymas sistemą, el. paštu arba elektroniniu būdu per Elektroninių valdžios vartų portalą (www.epaslaugos.lt).

	Administracinės paslaugos rezultatas
	A. Išduotas leidimas arba pranešimas apie leidimo neišdavimą;
B. Sustabdytas leidimo galiojimas;
C. Panaikintas leidimo galiojimas. 

	Teisės aktai, reglamentuojantys administracinės paslaugos teikimą
	1. Lietuvos Respublikos gyvūnų gerovės ir apsaugos įstatymas
https://e-seimas.lrs.lt/portal/legalActEditions/lt/TAD/TAIS.46424
2. Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašas, patvirtintas Lietuvos Respublikos valstybinės maisto ir veterinarijos tarnybos direktoriaus 2013m. balandžio 15 d. įsakymu Nr. B1-290 „Dėl pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo patvirtinimo“
https://e-seimas.lrs.lt/portal/legalActEditions/lt/TAD/TAIS.446888

3. Gyvūnų laikymo Marijampolės savivaldybės gyvenamosiose vietovėse taisyklės, patvirtintos Marijampolės savivaldybės mero 2024 m. liepos 30 d. potvarkiu Nr. MV-620
https://www.e-tar.lt/portal/lt/legalAct/07cbc1104e6211efbdaea558de59136c

4. Leidimų įvežti, įsigyti, laikyti, veisti pavojingus šunis ir jais prekiauti Marijampolės savivaldybės teritorijoje išdavimo tvarkos aprašas, patvirtintas Marijampolės savivaldybės administracijos direktoriaus 2024 m. sausio 29 d. įsakymu Nr. DV-49 „ Dėl Leidimų įvežti, įsigyti, laikyti, veisti pavojingus šunis ir jais prekiauti Marijampolės savivaldybės teritorijoje išdavimo tvarkos aprašo tvirtinimo“
https://www.e-tar.lt/portal/lt/legalAct/82c65410be9e11eea5a28c81c82193a8


	Informacija ir dokumentai, kuriuos turi pateikti asmuo
	Leidimo išdavimas.
1. Prašymas (visais atvejais).
2. Prašančio asmens tapatybę patvirtinantis dokumentas arba jo kopija, jei prašymas siunčiamas paštu (visais atvejais).
3. Pažyma, kad atsakingas asmuo ir kartu gyvenantys asmenys nėra įrašyti į sveikatos priežiūros įstaigos įskaitą dėl alkoholizmo, narkomanijos, psichinės ligos (visais atvejais).
4. Dokumentai, patvirtinantys, kad už pavojingo šuns priežiūrą atsakingas asmuo ir kartu su juo gyvenantys asmenys nėra teisti už tyčinius smurtinius nusikaltimus arba kad jų teistumas yra išnykęs ar panaikintas (visais atvejais).
5. Kartu (privačiame name) gyvenančių šeimos suaugusių asmenų raštiški sutikimai laikyti pavojingos veislės šunį nurodytu adresu (leidimo išdavimo atveju).
6. Šuns kilmės dokumentai (leidimo išdavimo atveju).
7. Pažyma apie vakcinaciją (visais atvejais).
8. Pažymos apie šuns registravimą, ženklinimą poodine mikroschema (leidimo išdavimo atveju).
9. Valstybinės maisto ir veterinarijos tarnybos patvirtinimo, kad pavojingų šunų veisėjas yra įrašytas į Valstybinės veterinarinės kontrolės subjektų, išskyrus maisto tvarkymo subjektus, sąrašą ir turi registravimo numerį, kai asmuo siekia gauti leidimą veisti pavojingus šunis, kopija (visais atvejais).

	Informacija ir dokumentai, kuriuos gauna pats paslaugos teikėjas
	Gyventojų registras – informacija apie deklaruotą gyvenamąją vietą (LT-03220 Vilnius, A. Vivulskio g. 4A, www.gyvreg.lt).

	Administracinės paslaugos teikimo būdas (tipas)
	Elektroninė 
Neelektroninė paslauga

	Duomenys apie elektroninės administracinės paslaugos teikimą
		Nuoroda: 
https://www.epaslaugos.lt/portal/service/42521/23640

Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:

	Gyventojams:
-elektroninio parašo naudotojams;
-asmens tapatybės kortelė

Verslo subjektams: 
-elektroninio parašo naudotojams;
-asmens tapatybės kortelė
	Viešojo sektoriaus subjektams
-elektroninio parašo naudotojams;-asmens tapatybės kortelė





	Administracinės paslaugos teikimo proceso aprašymas
	„Prašymo pateikimas“
1. Paslaugos gavėjas arba įgaliotas asmuo prašymą raštu pateikia (tiesiogiai atvykus į Marijampolės savivaldybės administraciją, atsiunčia paštu ar per pasiuntinį, arba elektroniniu būdu (elektroniniu paštu, per Elektroninių valdžios vartų portalą –www.epaslaugos.lt).
„Prašymo nagrinėjimas“
2. Paslaugos teikėjas peržiūri prašymą ir asmens pateiktus dokumentus bei patikrina duomenis Gyventojų registre.
3. Jeigu paslaugos gavėjas pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, paslaugos gavėjas informuojamas ne vėliau kaip per 5 darbo dienas nuo prašymo ir dokumentų gavimo, pranešama raštu (elektroninėmis priemonėmis (jeigu paslaugos gavėjas prašyme yra nurodęs savo elektroninio pašto adresą) arba registruotu laišku) ir nustatomas ne trumpesnis, kaip 5 darbo dienų terminas patikslintam prašymui išduoti leidimą ir (ar) trūkstamiems arba patikslintiems dokumentams pateikti. Paslaugos gavėjas turi ištaisyti trūkumus per nustatytą terminą ir pateikti patikslintą prašymą išduoti leidimą ir (ar) trūkstamus arba patikslintus dokumentus.
„Atsakymo pateikimas“
4. Paslaugos gavėjui išduodamas leidimas  įvežti, įsigyti, laikyti, veisti pavojingus šunis ar jais prekiauti arba motyvuotas atsisakymas išduoti leidimą, pateikiamas prašyme nurodytu būdu (atvykus į Savivaldybės administraciją, išsiunčiamas paštu, per e. pristatymas sistemą, el. paštu arba elektroniniu būdu per Elektroninių valdžios vartų portalą (www.epaslaugos.lt).

	Administracinės paslaugos teikėjas
	Violeta Sagaitienė, Aplinkotvarkos ir infrastruktūros skyriaus vyriausioji specialistė, 
tel.: +370 343 90 013, +370 615 34 685,
el. p. violeta.sagaitiene@marijampole.lt

Laurita Juodzevičienė, Aplinkotvarkos ir infrastruktūros skyriaus vyriausioji specialistė, 
tel.: +370 343 90 042, +370 667 21 983
el. p. laurita.juodzeviciene@marijampole.lt

	Administracinės paslaugos suteikimo trukmė
	20 d. d.

	Administracinės paslaugos suteikimo kaina (jei paslauga teikiama atlygintinai)
	Paslauga teikiama neatlygintinai

	Paslaugos inicijavimo dokumento forma, pildymo pavyzdys
	Prašymas

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka

	Prašymo priėmimo vieta
	Marijampolė, J. Basanavičiaus a. 1,
I aukštas, 3, 4 langelis, paslauga@marijampole.lt
Paslauga teikiama ir elektroniniu būdu
epaslaugos.lt




